[{"text_idx": "#000003", "text": "Kaspar Janice \u201ePiano\u201c on leidlik kommentaar linnaelule."}, {"text_idx": "#000009", "text": "\u201eAnimated Dreams\u2019i\u201c vo\u0303istlusprogrammis osalevad kodumaistest filmidest sel aastal Kaspar Jancise \u201ePiano\u201c ja Chintis Lundgreni \u201eElu koos Herman H. Rott\u2019iga\u201c. \u201ePiano\u201c kujutab u\u0308hes kortermajas ja selle u\u0308mber lahti rulluvat kokkusattumiste ahelat, kus vo\u0303o\u0303raste inimeste teed ristuvad ning nende teod ja valikud teisi mo\u0303jutama hakkavad. Leidlikult on kommenteeritud linnaelu, kus ko\u0303ik anonu\u0308u\u0308mseks ja\u0308a\u0308des ko\u0303rvuti elavad, kuid o\u0303hk on igal hetkel siiski vo\u0303imalustest ja potentsiaalsetest kokkusattumistest paks. Anonu\u0308u\u0308mse kokkusattumuste ruumi tunnet tugevdab visuaalne pool, kus poesildid, plakatid ja kirjad taustal annavad asukoha kohta vastuolulisi vihjeid. Tulemuseks on linna kui sellise koondpilt. Eesti, Horvaatia ja Taani koosto\u0308o\u0308na valminud \u201eElu koos Herman H. Rott\u2019iga\u201c on programmi ainus rahvusvaheline koosto\u0308o\u0308film. See on lustakas lugu lohaka rotiha\u0308rra ja korraliku kassipreili kooselust. Hea tahtmise korral vo\u0303ib seda vaadata allegooriana soorollide ja vana to\u0303demuse kohta vastandite to\u0303mbumisest. Tahetakse seda, mida ei saa, kui aga soovitu ka\u0308es, tu\u0308dinetakse sellest u\u0308sna ruttu. Vahva kokkusattumisena ja\u0308i silma, et mo\u0303lemas vo\u0303istlusfilmis on u\u0308sna ta\u0308htis roll ta\u0308ita klaveril."}, {"text_idx": "#000011", "text": "Stiililt ja sisult ta\u0308iesti omaette seisab eesti muinasjutul po\u0303hinev \u201ePulmama\u0308ng\u201c (rez\u030cisso\u0308o\u0308rid Andres Tenusaar, Marili Sokk, Malle Valli). Teatav rahvusromantiline suundumus, kus kasutatakse tihti materjalina tekstiili ning mis po\u0303hineb rahvapa\u0308rimusel, paistab eesti animatsioonis pidevalt kohal olevat. Kuigi ka\u0308sito\u0308o\u0308 vo\u0303imalusi kasutatakse sageli po\u0303nevalt, ja\u0308a\u0308b see suund sisuliselt leidlikkuselt ja teravuselt siiski tagasihoidlikumaks ega ko\u0303neta samavo\u0303rd, kui seda teevad minimalistlikuma stiiliga teosed."}, {"text_idx": "#000013", "text": "Eesti anima vo\u0303istlusprogrammi ko\u0303rval vo\u0303ib u\u0308ht kodumaist esilinastust na\u0308ha ka 20. vo\u0303i 22. novembril Kanuti gildi saalis, kus toimub u\u0308ritus \u201eSilent Movie Night\u201c. See on muusikute ja animatsiooniloojate koosto\u0308o\u0308projekt, kus heliloojad helindavad uuesti juba olemas filme ning animaatorid loovad uut visuaali juba valmis muusikapaladele. Tegu on rahvusvahelise koosto\u0308o\u0308projektiga ning filmio\u0303htu ka\u0308igus esilinastub ka Priit Tenderi uus film \u201eLinnugripp\u201c."}]